text: Nedlagde vildsvin
  08 januar 2011 kl. 11.42
  Niels Block Jakobsen gjorde store øjne lørdag formiddag, da han fik øje på en stor vildsvineorne i nærheden af sin bopæl lidt uden for Hjerting ved Rødding.  
  Han hentede resolut sit gevær og nedlagde vildsvinet.
  Der er formentlig tale om en strejfer, da der ifølge Niels Block Jakobsen ikke er nogen kendt bestand af vildsvin i området.
  I den senere tid har der været en række tilfælde, hvor vildsvin er dukket op her i landet.
  Kort før jul kom en jagthund i karambolage med et vildsvin ved den dansk-tyske grænse. 
  15 svin observeret Der har været 15 bekræftede observationer af vildsvin i Sønderjylland i 2010, og de er godt spredt ud over et større område:
  Et vildsvin, marts, Hønsnap Skov
  Et vildsvin, april, Vilsbæk
  To vildsvin, maj, Søgård Skov
  Et vildsvineso og 5 grise, august, Tønder
  Et vildsvin, oktober, Augustenborg landevej
  Et vildsvin, oktober, Barsø
  En orne kørt ned, november, Bov
  En orne kørt ned, november, Hokkerup
  En orne kørt ned, november, Skovby Haderslev
  En orne kørt ned Rødekro december
  To vildsvin Kollund december
  To vildsvin Kelstrup december
  Fire af de femten vildsvin blev kørt ned på vejene.
  